Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1391

22. cikk Ezt a jegyzőkönyvet továbbá – a Bank alapokmányáról szóló jegyzőkönyvben foglaltak sérelme nélkül – alkalmazni kell az Európai Beruházási Bankra, a Bank szerveinek tagjaira, alkalmazottaira, valamint a tagállamoknak a Bank tevékenységében részt vevő képviselőire. Az Európai Beruházási Bank tőkeemelés esetén mentességet élvez továbbá a Bank székhelye szerinti államban az adózás valamennyi formája és minden egyéb közteher, valamint az ezekkel kapcsolatos alakiságok alól. Hasonlóképpen, a Bank megszüntetése vagy felszámolása sem keletkeztet semmiféle közteher-fizetési kötelezettséget. Végezetül, a Bank és szervei által a Bank alapokmányának megfelelően végzett tevékenységek nem esnek forgalmiadó-fizetési kötelezettség hatálya alá. FENTIEK HITELÉÜL az alulírott meghatalmazottak aláírták ezt a jegyzőkönyvet. Kelt Brüsszelben, az ezerkilencszázhatvanötödik év április havának nyolcadik napján. Paul Henri SPAAK Kurt SCHMÜCKER Maurice COUVE DE MURVILLE Amintore FANFANI Pierre WERNER J. M. A. H. LUNS ZÁRÓOKMÁNY Őfelsége a Belgák Királya, a Németországi Szövetségi Köztársaság Elnöke, a Francia Köztársaság Elnöke, az Olasz Köztársaság Elnöke, Ő Királyi Fensége a Luxemburgi Nagyherceg, Őfelsége Hollandia Királynője MEGHATALMAZOTTAI, akik 1965. április 8-án Brüsszelben abból a célból gyűltek össze, hogy az Európai Közösségek egységes Tanácsának és egységes Bizottságának létrehozásáról szóló szerződést aláírják, ELFOGADTÁK A KÖVETKEZŐ SZÖVEGEKET: Szerződés az Európai Közösségek egységes Tanácsának és egységes Bizottságának létrehozásáról, Jegyzőkönyv az Európai Közösségek kiváltságairól és mentességeiről. E szövegek aláírásakor a meghatalmazottak: – az Európai Közösségek Bizottságát megbízták az I. mellékletben meghatározott feladattal; és – tudomásul vették a Németországi Szövetségi Köztársaság kormányának a II. mellékletben foglalt nyilatkozatát. FENTIEK HITELÉÜL az alulírott meghatalmazottak aláírták e záróokmányt. Kelt Brüsszelben, az ezerkilencszázhatvanötödik év április havának nyolcadik napján. Paul Henri SPAAK Kurt SCHMÜCKER Maurice COUVE DE MURVILLE Amintore FANFANI Pierre WERNER J. M. A. H. LUNS 2004/60/II. szám I. MELLÉKLET Az Európai Közösségek Bizottsága részére kijelölt feladat Az Európai Közösségek Bizottságának feladatul kapja, hogy saját hatásköre keretein belül megtegye a szükséges lépéseket szervezeti egységeinek indokolt és viszonylag rövid – egy évet nem meghaladó – időn belül történő ésszerűsítésére. Ebből a célból a Bizottság kikérhet bármilyen erre vonatkozó véleményt. Annak érdekében, hogy a Tanács képes legyen követni ennek a műveletnek a folyamatát, a Bizottságnak időről időre be kell számolnia a Tanácsnak. II. MELLÉKLET A Németországi Szövetségi Köztársaság Kormányának nyilatkozata az Európai Közösségek egységes Tanácsának és egységes Bizottságának létrehozásáról szóló szerződés, valamint az Európai Szén- és Acélközösséget létrehozó szerződés Berlinre történő alkalmazásáról Megerősítési okiratának letétbe helyezésekor a Németországi Szövetségi Köztársaság Kormánya fenntartja magának azt a jogot, hogy kinyilvánítsa: az Európai Közösségek egységes Tanácsának és egységes Bizottságának létrehozásáról szóló szerződést, valamint az Európai Szén- és Acélközösséget létrehozó szerződést Land Berlinre is alkalmazni kell. 2004/60/II. szám SZERZŐDÉS AZ EURÓPAI KÖZÖSSÉGEKET LÉTREHOZÓ SZERZŐDÉSEK, VALAMINT AZ EURÓPAI KÖZÖSSÉGEK EGYSÉGES TANÁCSÁNAK ÉS EGYSÉGES BIZOTTSÁGÁNAK LÉTREHOZÁSÁRÓL SZÓLÓ SZERZŐDÉS EGYES KÖLTSÉGVETÉSI RENDELKEZÉSEINEK MÓDOSÍTÁSÁRÓL ŐFELSÉGE A BELGÁK KIRÁLYA, A NÉMETORSZÁGI SZÖVETSÉGI KÖZTÁRSASÁG ELNÖKE, A FRANCIA KÖZTÁRSASÁG ELNÖKE, AZ OLASZ KÖZTÁRSASÁG ELNÖKE, Ő KIRÁLYI FENSÉGE A LUXEMBURGI NAGYHERCEG, ŐFELSÉGE HOLLANDIA KIRÁLYNŐJE, TEKINTETTEL az Európai Szén- és Acélközösséget létrehozó szerződés 96. cikkére, TEKINTETTEL az Európai Gazdasági Közösséget létrehozó szerződés 236. cikkére, TEKINTETTEL az Európai Atomenergia-közösséget létrehozó szerződés 204. cikkére, FIGYELEMBE VÉVE, hogy a Közösségeknek teljes kiadásaik fedezésére saját forrásaik állnak majd rendelkezésükre, FIGYELEMBE VÉVE, hogy a tagállamok pénzügyi hozzájárulásának a Közösségek saját forrásaival történő teljes felváltása megköveteli a Közgyűlés költségvetési hatáskörének megerősítését; AZZAL AZ ELHATÁROZÁSSAL, hogy a Közösségek költségvetése végrehajtásának felülvizsgálatában szorosan együttműködjenek a Közgyűléssel, ÚGY HATÁROZTAK, hogy módosítják az Európai Közösségeket létrehozó szerződések, valamint az Európai Közösségek egységes Tanácsának és egységes Bizottságának létrehozásáról szóló szerződés egyes költségvetési rendelkezéseit, és e célból meghatalmazottjaikként jelölték ki: ŐFELSÉGE A BELGÁK KIRÁLYA: Pierre HARMEL külügyminisztert; A NÉMETORSZÁGI SZÖVETSÉGI KÖZTÁRSASÁG ELNÖKE: Walter SCHEEL külügyminisztert; A FRANCIA KÖZTÁRSASÁG ELNÖKE: Maurice SCHUMANN külügyminisztert; AZ OLASZ KÖZTÁRSASÁG ELNÖKE: Aldo MORO külügyminisztert; Ő KIRÁLYI FENSÉGE A LUXEMBURGI NAGYHERCEG: Gaston THORN külügy- és külkereskedelmi miniszter; ŐFELSÉGE HOLLANDIA KIRÁLYNŐJE: H. J. de KOSTER külügyminisztériumi államtitkárt; AKIK kicserélve jó és kellő alakban talált meghatalmazásaikat, a következőkben állapodtak meg: 2004/60/II. szám I. FEJEZET AZ EURÓPAI SZÉN- ÉS ACÉLKÖZÖSSÉGET LÉTREHOZÓ SZERZŐDÉST MÓDOSÍTÓ RENDELKEZÉSEK

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes